text: [{"text_idx": "#000005", "text": "Remy mengumumkan nama anaknya itu melalui entri di Instagram (IG) yang memaparkan klip video program Oh Baby Remy, semalam."}, {"text_idx": "#000007", "text": "Remy atau nama sebenar, Mohammad Zalimei Ishak, 41, berkata, dia mahu nama anak mempunyai unsur Melayu."}, {"text_idx": "#000008", "text": "\u201cKetika saya bujang dahulu, saya terfikir hendak letak nama anak yang ada unsur Melayu. Saya sudah berbincang dengan Ezza, dia setuju. Apabila saya beri nama itu, dia terus okay."}, {"text_idx": "#000010", "text": "\u201cTetapi, akhir sekali, kita \u2018lock\u2019 Tuah Alam. Ada sebab kenapa pilih nama Tuah. Ia bukan semata-mata nama pahlawan Melayu dulu-dulu,\u201d katanya."}, {"text_idx": "#000011", "text": "Pada masa sama, Remy berkata, ada sebab tersendiri mengapa beliau memilih nama Melayu berbanding Arab, selain percaya nama Tuah Alam mampu memberi aura positif kepada semua orang."}, {"text_idx": "#000012", "text": "\u201cAda orang yang nak letak nama Arab dengan maksud yang bagus. Tapi, bagi saya, kenapa tak letak nama Melayu terus?"}, {"text_idx": "#000013", "text": "\u201cTuah adalah tuah atau \u2018luck\u2019. Jadi, daripada pakai nama Arab, saya pakai nama Melayu."}, {"text_idx": "#000014", "text": "\u201cAlam itu sangat peribadi kepada saya. Ketika itu, saya baca al-Quran selepas solat. Jadi, Alam itu saya dapat ilham daripada ayat pertama surah al-Baqarah."}, {"text_idx": "#000015", "text": "\u201cNama ini adalah gabungan huruf alif, lam dan mim. Bila digabungkan, jadilah Alam,\u201d katanya."}, {"text_idx": "#000017", "text": "Remy dan Ezza yang juga ahli perniagaan, mendirikan rumah tangga pada 21 Ogos 2021 selepas lapan tahun berkenalan."}]